  Майя Бывальцева 10-тӥ шуркынмонлы Удмуртиын эшшо 384 адямилэсь коронавирус инфекциез шараязы. Выль черламъёс пӧлын 23 пиналъёс но 65 арессэс ортчем 71 арлыдоос. Со сярысь элькунысь оперативной штаб ивортӥз. Диагноззы Ижкарын 167 улӥсьёслэн зэмаз, Воткаын – 45, Глазкарын – 24, Вотка ёросын – 22, Вавож, Дэри ёросъёсын, Сарапулын – быдэн 14, Ува ёросын – 13, Кизнер ёросын – 12, Сарапул, Камбарка ёросъёсын – быдэн укмыс, Шаркан ёросын – тямыс, Балезино, Грак ёросъёсын – быдэн сизьым, Кияса ёросын – вить, Глаз ёросын – ньыль, Сюмси, Юкаменск ёросъёсын – быдэн куинь, Кез ёросын – кык, Каракулино, Якшур-Бӧдья ёросъёсын – быдэн одӥг муртлэн. 570 адями йӧназ. 15 мурт улонысь кошкиз. Кышномуртъёслы 49, 64, 70, 71, 75, 77, 83, 85, 89 арес вал, воргоронъёслы – 45, 54, 63, 67, 78, 92 арес 10-тӥ шуркынмонлы Удмуртиын коронавиурсэн черлан 68 сюрс 37 учыръёс лабораториосын зэматэмын. 56 сюрс 299 адями йӧназ, 2 сюрс 983 мурт улонысь кошкиз. Та дыре 479 висисьёслэн тазалыксы секыт лыдъяське. Берло нунал ӵоже коронавируслы 4 сюрс 154 эскеронъёс ортчытӥзы. Коронавируслэсь прививка 569 сюрс 216 адями пуктӥз, со пӧлысь 361 сюрс 552 мурт кык компонентэн. «Спутник Лайт» вакцинаез 103 сюрс 623 адямилы пуктӥзы. Тодэ вайытом, Ижкарын улӥсь 265 сюрс 71 адями яке 62,1 процентэз бадӟымъёс коронавируслэсь прививка пуктӥзы.  Тегъёс: Тазалык Ижкар висён Удмуртия коронавирус  